พิกัดภูมิศาสตร์: 46°27′58″N 30°43′59″E﻿ / ﻿46.466°N 30.733°E﻿ / 46.466; 30.733

แผนที่ของฮอโลคอสต์ในยูเครน สลัมออแดซาถูกมาร์กเป็นดาวที่ทองและแดง ส่วนทรานส์นิสเตรียถูกมาร์กเป็นกะโหลกสีแดง
**การสังหารหมู่ที่ออแดซา** เป็นชื่อที่มอบให้กับการสังหารหมู่ประชากรชาวยิวที่ออแดซาและบริเวณรอบเมืองในเขตผู้ว่าการทรานส์นิสเตรียในช่วงฤดูใบไม้ร่วง ปี ค.ศ. 1941 และฤดูหนาว ปี ค.ศ. 1942 ในขณะที่อยู่ภายใต้การควบคุมของโรมาเนีย

ขึ้นอยู่กับเงื่อนไขที่ยอมรับของการกล่าวถึงและขอบเขต การสังหารออแดซาได้หมายถึงเหตุการณ์ที่เกิดขึ้นในเหตุการณ์วันที่ 22-24 ตุลาคม ค.ศ. 1941 ในซึ่งชาวยิวบางส่วน 25,000 คน ถึง 34,000 คนถูกยิงหรือเผาทิ้ง หรือ หรือสังหารชาวยิวเชื้อสายยูเครนกว่า 100,000 คนในเมืองและพื้นที่ระหว่างแม่น้ำนีสเตอร์และแม่น้ำบัก (bug) ในช่วงการยึดครองของโรมาเนียและเยอรมัน ผู้ก่อการหลักคือรัฐบาลโรมาเนีย ไอน์ซัทซ์กรุพเพิน และชาวเยอรมันโดยกำเนิดในเมืองออแดซา

ภูมิหลัง
--------

ก่อนเกิดสงครามโลกครั้งที่สอง ออแดซามีประชากรยิวอยู่มากมาย โดยมีประมาน 200,000 คนและคิดเป็นร้อยละ 30 ของประชากรเมือง ณ ตอนนั้น เมื่อเวลาที่โรมาเนียได้ยึดครองเมือง ชาวยิวจำนวน 80,000 ถึง 90,000 คนยังคงอยู่ที่เมืองออแดซา ส่วนที่เหลือได้หนีหรือทำการอพยพโดยสหภาพโซเวียต ในขณะที่การสังหารหมู่เกิดขึ้น ชาวยิวจากหมู่บ้านโดยรอบถูกกักขังในค่ายกักกันออแดซา และค่ายกักกันโรมาเนียที่จัดตั้งขึ้นในพื้นที่โดยรอบ 

เมื่อวันที่ 16 ตุลาคม หลังจากการล้อมออแดซาสองเดือน เยอรมนีและโรมาเนียได้ยึดครองเมืองออแดซา

การสังหารหมู่ของตัวประกันและชาวยิว ณ วันที่ 22-24 ตุลาคม
--------------------------------------------------------

### การทำลายของกองบัญชาการทหารโรมาเนีย

ณ วันที่ 22 ตุลาคม ค.ศ. 1941 อาคารของเอ็นเควีดีบนถนนมาราซลีฟสกายาซึ่งเป็นที่อยู่ของผู้บังคับบัญชากองทัพโรมาเนียและกองบัญชาการของกองพลที่ 10 ของโรมาเนียที่ซึ่งได้รุกเข้ายึงเมืองออแดซา ทุ่นระเบิดวิทยุที่ติดตั้งไว้ ณ อาคารนั้นได้ระเบิดขึ้น โดยที่ตัวทุ่นระเบิดนั้นถูกติดตั้งโดยทหารช่างของกองทัพแดงก่อนการยอมจำนนของกองทัพแดงในการล้อมออแดซา ตัวอาคารได้พังทลายลง โดยมีจำนวนผู้เสียชีวิตอยู่ที่ 67 คน รวมทั้งเจ้าหน้าที่ทหารชั้นสัญญาบัตร 16 นาย และหนึ่งในผู้เสียชีวิตคือผู้บังคับบัญชาทหารที่มาปกครองเมืองออแดซา พลเอกโยอาน กโลโกชานู การระเบิดครั้งนี้ถูกกล่าวหาว่าพวกชาวยิวและคอมมิวนิสต์อยู่เบื้องหลังการระเบิดกองบัญชาการ

### การสังหารตัวประกัน

เพื่อเป็นการตอบโต้ต่อการระเบิดครั้งนี้ พลเอกนิโคลาแย ทาทารานูได้รับคำสั่งจากจอมพลอียอน อันตอเนสกูว่าต้องทำการตอบโต้ด้วยกำลังต่อชาวยิวโดยทันที ทหารโรมาเนียและไอน์ซัทซ์กรุพเพินของนาซีเยอรมนีได้มาถึงเมืองออแดซา ณ วันที่ 23 ตุลาคม เพื่อสังหารตัวประกันประมาณ 5,000 ถึง 10,000 คน: 151 โดยส่วนมากจะเป็นชาวยิว

ทั่วถนนมาราซลีฟสกายา ผู้ยึดครองเมืองได้บุกห้องอยู่อาศัยของประชาชนของเมืองออแดซาและสังหารหรือแขวนคอผู้อยู่อาศัยที่พบเห็นอย่างไม่มีข้อยกเว้น ผู้ยึดครองนั้นได้บุกถนน ตลาด และตัวชานเมืองของออแดซาและผู้คนที่ไม่รู้ว่ามีเหตุระเบิดถูกยิงโดยทันทีตรงรั้วหรือกำแพงบ้าน คนเกือบ 100 นายถูกจับและยิงใน Big Fountain ประมาณ 200 คนในย่านสโลโบดกาที่ซึ่งอยู่ใกล้ตลาดถูกสังหาร และใน อเล็กซานดรอฟสกี ปร็อสเปย็ก ชาวเมืองประมาณ 400 คนถูกปลิดชีวิตลง แถวของตัวประกันได้ถูกขับไล่ไปยังพื้นที่โกดังเก็บปืนใหญ่บนถนนลุสท์ดอร์ฟ ซึ่งตัวประกันเหล่านั้นได้ถูกยิงหรือเผาทั้งเป็นทุกนาย: 145

หลังจากสงครามโลกครั้งที่ 2 ได้จบหลง ศพราว ๆ 22,000 นายได้ถูกค้นพบในสุสานหมู่

### จุดเริ่มต้นของฮอโลคอสต์

เมื่อวันที่ 23 ตุลาคม มีการออกคำสั่งข่มขู่ชาวยิวทุกคนให้เสียชีวิตเมื่อพบเห็น และสั่งให้พวกเขารายงานตัวที่หมู่บ้านดาลนึกในวันที่ 24 ตุลาคม ในช่วงบ่ายของวันที่ 24 ตุลาคม ชาวยิวประมาณ 5,000 คนรวมตัวกันใกล้ด่านหน้าของหมู่บ้านดาลนึก 50 คนแรกถูกนำตัวไปที่คูต่อต้านรถถังและยิงโดยพันโทนิโคลาเย เดเลยานู ผู้บัญชาการกองพันปืนกลที่ 10

> *กองบัญชาการทหารแห่งขุนเขา ออแดซาทำให้ประชากรออแดสซาและบริเวณโดยรอบเกิดความสนใจว่าหลังจากการก่อการร้ายที่กระทำต่อกองบัญชาการทหารเมื่อวันที่ 22 ตุลาคม ในวันที่ 23 ตุลาคม ค.ศ. 1941 ถูกยิง: สำหรับเจ้าหน้าที่เยอรมันหรือโรมาเนียทุกคนและเจ้าหน้าที่พลเรือน 200 คนบอลเชวิค และสำหรับทหารเยอรมันหรือโรมาเนียทุกคน 100 บอลเชวิค ถูกจับเป็นตัวประกัน ซึ่งหากกระทำการดังกล่าวซ้ำ ๆ จะถูกยิงร่วมกับครอบครัวของพวกเขา*
> 
> — *ผู้บังคำบัญชากองทหาร: ซานดารมะรี พันโท มิฮาอิล นิคูเลสคู*

เพื่อเร่งกระบวนการทำลายล้างชาวยิวถูกขับเข้าไปในค่ายทหารสี่แห่งซึ่งมีการสร้างรูสำหรับปืนกลและพื้นก็เต็มไปด้วยน้ำมันเบนซิน ผู้คนในค่ายทหารสองแห่งถูกยิงด้วยปืนกลในวันเดียวกัน เวลา 17.00 น. ค่ายทหารถูกจุดไฟ วันรุ่งขึ้น นักโทษถูกยิง ถูกวางไว้ในค่ายทหารอีก 2 แห่งที่เหลือ และเกิดเหตุระเบิดในค่ายทหารแห่งหนึ่งในนั้น

ในขณะเดียวกัน ชาวยิวที่ไม่ได้รับเลือกให้อยู่ในกลุ่มแรก และที่มาถึงดาลนึกแล้ว ก็ได้รับแจ้งว่าพวกเขา "ได้รับการอภัย" แล้ว พวกเขาถูกส่งไปยังกองบัญชาการทหารหลายแห่งและสถานีทหารเพื่อ "ลงทะเบียน" ซึ่งพวกเขาถูกควบคุมตัวด้วยระยะเวลาต่างกันออกไป เมื่อพวกเขาได้รับการปล่อยตัว พวกเขาพบว่าบ้านของพวกเขาถูกยึดและทรัพย์สินของพวกเขาถูกปล้น

ในช่วงสัปดาห์แรกของการยึดครองออแดสซาของโรมาเนีย เมืองนี้สูญเสียประชากรไปแล้วประมาณ 10%

อ้างอิง
-------

1. ↑  Simion, Adrian (2014). "Terra Sebus. Acta Musei Sabesiensis, 6, 2014, p. 529-549. PROBLEMA HOLOCAUSTULUI REFLECTATĂ ÎN PAGINILE REVISTEI ROMÂNIA MARE ÎN PERIOADA ANILOR 1990-2000" (PDF). *Journal of the Sabesian Museum*. **6**: 533. สืบค้นเมื่อ 23 กรกฎาคม 2022.
2. ↑  Cherkasov, Alexander Anatolievich (2007). *Occupation of Odessa. Year 1941*. Odessa: Optimum. p. 264. ISBN 978-966-344-144-3. สืบค้นเมื่อ 13 May 2018.
3. ↑  "Shoah in Transnistria: tragedy of Odessa Jewry". Yad Vashem. Holocaust Memorial Complex. คลังข้อมูลเก่าเก็บจากแหล่งเดิมเมื่อ 15 August 2018. สืบค้นเมื่อ 13 May 2018.
4. ↑  Cherkasov, Alexander Anatolievich (2007). *Occupation of Odessa. Year 1941*. Odessa: Optimum. p. 264. ISBN 978-966-344-144-3. สืบค้นเมื่อ 13 May 2018.
5. ↑  Vishnevskaya, Irina. "Memory ... past ... occupation". *Odesskiy.com*. สืบค้นเมื่อ 13 May 2018.
6. ↑  Umrikhin, Alexander (February 3, 2015). "Odessa: unbroken hero city". TV Center. สืบค้นเมื่อ 13 May 2018.
7. ↑  Cohricht, Felix. "Odessa, October, 1941. Memory…". Odesskiy.com. สืบค้นเมื่อ 13 May 2018.
8. ↑  Cherkasov, Alexander Anatolievich (2007). *Occupation of Odessa. Year 1941*. Odessa: Optimum. p. 264. ISBN 978-966-344-144-3. สืบค้นเมื่อ 13 May 2018.
9. ↑  "The Romanian Jewry: Historical Destiny, Tolerance, Integration, Marginalisation". JSRI. สืบค้นเมื่อ 14 May 2018.